title: I Sigir Jadma tuah Asibak
text: Panjak idané yadin para menaka makejang sing pesan ada nyidayang, wireh raksasané ento sakti tur bisa maya-maya. Sedekan anak mapauman di bancingah, I Truna Bagus teka manyingid buin magoba asibak, madingehang raos, lantas ia matur tekén sang sané mangaraos ditu, "inggih yan yakti asapunika wacanan ida sang Prabu, titiang nunas ngiring pakayun idané sané mangkin, kewanten mangda ida dané sareng sami nonton satingkah titiange ngiring pakayunan, yadin pacang sadia tan sadia, mangda kapanggih. Sapunika atur titiange".